ลือให้แซด 24 ก.พ.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
24 ก.พ. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด




ตลาดหุ้นทำเซอร์ไพรซ์ได้อีก ใครจะไปคิดว่าใกล้วันตัดสินคดีประวัติศาสตร์ที่ไม่มีใครคาดเดาว่า “พ.ต.ท.ทักษิณ ชินวัตร” จะถูกยึดทรัพย์ทั้งหมด 7.6 หมื่นล้านบาท หรือไม่ จู่ ๆ ตลาดหุ้นก็ขึ้นสวนความรู้สึกนักลงทุน ท่ามกลางกระแสข่าวลือที่มาจากภายนอกประเทศ ใกล้บ้านเรา ระบุว่า ทรัพย์โดนยึดเพียงบางส่วน เท่านี้ก็ทำให้หุ้นวิ่งฉิวแล้ว 
ดัชนีวิ่งบวกอีก 9.78 จุด ปิดที่ 715.58 จุด มูลค่าซื้อขายพองขึ้นไปอยู่ที่ 21,705.98 ล้านบาท  ต่างชาติ  1,775 ล้านบาท สถาบัน-กองทุน ซื้อหนัก 1,008 ล้านบาท ส่วนพอร์ตบล.ตามน้ำซื้อ 849 ล้านบาท ขณะที่รายย่อยกลัวหนักขายตลอด
ไม่แปลกใจที่ต่างชาติซื้อหลังจากดัชนียืน 700 จุดได้ เพราะเชื่อว่าต่างชาติไม่สนใจ 26 ก.พ.นี้เท่ากับคดีมาบตาพุด แต่แปลกใจที่กองทุน-สถาบันซื้อหลายวัน ไม่ฟันธงกองทุนที่เป็นเครื่องมือรัฐถูกใบสั่งซื้อเพื่อภาพลักษณ์  ส่วนกองทุนที่บริหารเงินนักลงทุน คงไม่ใช่ เสียหายขึ้นมาใครรับผิดชอบ 
อย่าได้หวังหุ้นเล็กเก็งกำไรที่ขึ้นสลอนหลาย ๆ ตัวจะวิ่งแรลลี่ ระวังเป็นการโปรยของทิ้งระหว่างทางของรายใหญ่ ..... กำไรหรือ เสมอตัว ต้องรีบขาย  ต้องระวังกันมาก ๆ ช่วงนี้รายใหญ่ตัวจริงยังไม่กลับเต็มตัว 
หุ้นอสังหา ฯ หงอย มาตรการภาษีกระตุ้นอสังหา ลดสุด ๆ ถึง มี.ค.นี้เท่านั้น ไม่ต่ออายุอีก  จากนั้นกลับไปใช้ที่อัตราเดิม ผลก็คือ คนซื้อ-คนขายบ้าน ภาระเพิ่ม ผู้ประกอบการเตรียมาปรับราคาบ้านขึ้น